L'Ajuntament sol·licita la continuació de la 2ª fase  del programa "Sistemes d'informació i bases de dades per al desenvolupament socioeconòmic de Gandia"
20 gener 2021

## L'Ajuntament sol·licita la continuació de la 2ª fase del programa "Sistemes d'informació i bases de dades per al desenvolupament socioeconòmic de Gandia"20 gener 2021Última actualització: 14 juliol 2025

![](../gestion/img/d358c4844c5a944acc8b033665e2f179b031c6858af56bc0eac653d20a01fb54.jpg)  
  

L’Ajuntament de Gandia, mitjançant Urbalab, ha sol·licitat la subvenció corresponent a la convocatòria de la segona fase de subvencions del programa d’ocupació i formació per a l’exercici 2021 “_Escoles d’Ocupació (Et Formem)_”. En concret, es tracta d’un programa impulsat per la Generalitat Valenciana, a través de Labora, i pel Fons Social Europeu, adreçat a persones amb dificultats d’inserció laboral i que combina accions formatives en alternança amb la realització d’obres o la prestació de serveis d’utilitat per a la comunitat.

La subvenció, dotada en 241.358 euros permetrà la continuació del programa “_Sistemes de Informació i bases de dades per al desenvolupament socioeconòmic de Gandia_” que està desenvolupant-se des del passat mes de novembre a Gandia amb la participació d’un grup de 10 dones. 

Amb aquest projecte les alumnes obtindran el Certificat de Nivell 2 “_Activitats administratives en la relació amb el client_”. A més a més, les activitats que inclou el programa no sols ampliaran i milloraran la formació específica en aquesta matèria, sinó que també les facilitarà una formació transversal que les donarà possibilitats reals d’inserció en un mercat laboral cada vegada més exigent i variable.

“_Cal recordar, que l’objectiu general del projecte, a més de millorar l’empleabilitat dels participants, és configurar un sistema d’informació i base de dades que permeta conèixer la situació del municipi en determinats aspectes d’àmbit social i econòmic. D’aquesta manera, els resultats obtinguts permetran la posada en marxa d’iniciatives i projectes d’activació econòmica i social. En resum, la clau està en establir un sistema ràpid i flexible d’accés a informació i dades que facilitaran la promoció i la millora dels serveis municipals pensant sempre en els interessos i necessitats dels diferents sectors i col·lectius, i afavorint així la creació d’una ciutadania més i millor informada i participativa_”, ha assegurat el **regidor de Polítiques Econòmiques i Innovació, Ferran Martínez**.